CELEX: 62014CN0583
Language: hr
Date: 2014-12-18 00:00:00
Title: Predmet C-583/14: Zahtjev za prethodnu odluku koji je 18. prosinca 2014. uputio Szombathelyi Közigazgatási és Munkaügyi Bíróság (Mađarska) – Benjámin Dávid Nagy protiv Vas Megyei Rendőr-főkapitányság

23.3.2015   
            
            
               HR
            
            
               Službeni list Europske unije
            
            
               C 96/3
            
         Zahtjev za prethodnu odluku koji je 18. prosinca 2014. uputio Szombathelyi Közigazgatási és Munkaügyi Bíróság (Mađarska) – Benjámin Dávid Nagy protiv Vas Megyei Rendőr-főkapitányság
   (Predmet C-583/14)
   (2015/C 096/04)
   Jezik postupka: mađarski
   
      Sud koji je uputio zahtjev
   
   Szombathelyi Közigazgatási és Munkaügyi Bíróság
   
      Stranke glavnog postupka
   
   
      Tužitelj: Benjámin Dávid Nagy
   
      Tuženik: Vas Megyei Rendőr-főkapitányság
   
      Prethodna pitanja
   
   
               1.
            
            
               Treba li članak 18. Ugovora o funkcioniranju Europske unije tumačiti na način da se protivi propisu države članice poput onog koji je sporan u glavnom postupku, prema kojem, kao opće pravilo, u toj državi članici u cestovnom prometu mogu sudjelovati samo vozila koja imaju dozvolu upravnog tijela i registarske pločice koju je dodijelila navedena država članica, i na temelju kojeg osoba s boravištem u toj državi članici, koja se ne smatra radnikom sukladno pravu Unije, ako traži oslobođenje od te odredbe na temelju činjenice da koristi vozilo koje mu je stavio na raspolaganje gospodarski subjekt sa sjedištem u drugoj državi članici, mora moći in situ dokazati, tijekom policijske kontrole, da udovoljava uvjetima koje nameće predmetni nacionalni propis pod prijetnjom da joj se odmah nametne, bez mogućnosti oslobođenja, novčana kazna čiji iznos odgovara onome novčane kazne koja se nameće u slučaju povrede obveze registracije vozila?
            
         
               2.
            
            
               Treba li članak 20. stavak 2. točku (a) Ugovora o funkcioniranju Europske unije tumačiti u smislu da se protivi propisu države članice poput onog koji je sporan u glavnom postupku, sukladno kojemu, kao opće pravilo, u toj državi članici u cestovnom prometu mogu sudjelovati samo vozila koja imaju dozvolu upravnog tijela i registarske pločice koje je dodijelila navedena država članica, i na temelju kojeg osoba s boravištem u toj državi članici, koja se ne smatra radnikom sukladno pravu Unije, ako traži oslobođenje od te odredbe na temelju činjenice da koristi vozilo koje mu je stavio na raspolaganje gospodarski subjekt sa sjedištem u drugoj državi članici, mora moći in situ dokazati, tijekom policijske kontrole, da udovoljava uvjetima koje nameće predmetni nacionalni propis, pod prijetnjom da joj se odmah nametne, bez mogućnosti oslobođenja, novčana kazna čiji iznos odgovara onome novčane kazne koja se nameće u slučaju povrede obveze registracije vozila?